rejauldu/bengali-wikipedia huggingface dataset:
২০০৯-১০ সিটিসেল বাংলাদেশ লিগ শুরু হয় ২৫ অক্টোবর ২০০৯  এ। ১৩টি দল একে অপরের সঙ্গে হোম এবং এওয়ে ভিত্তিতে খেলে। ২০০৯-১০ ছিল বাংলাদেশী পেশাদার লিগের ৩য় আসর এবং বি.লিগ থেকে বাংলাদেশ লিগ নামকরণের পর প্রথম আসর। আবাহনী ক্রীড়া চক্র লিগ জয়ী হয়। সেই সাথে তারা ২০১১ এএফসি প্রেসিডেন্টস কাপে খেলার যোগ্যতা অর্জন করে। এই মৌসুমে ফেনী সকার ক্লাব, শুকতারা যুব সংসদ ও বিয়ানীবাজার এএফসি প্রথম বারের মত পেশাদার ফুটবল লিগে খেলে।   অংশগ্রহনকারী দলসমূহ    ক্লাব  শহর আবাহনী লিমিটেড ঢাকা মোহামেডান স্পোর্টিং ক্লাব  ঢাকা  শেখ রাসেল ক্রীড়া চক্র ঢাকা  ব্রাদার্স ইউনিয়ন  ঢাকা চট্টগ্রাম মোহামেডান  চট্টগ্রাম  ফরাশগঞ্জ স্পোর্টিং ক্লাব  ঢাকা রহমতগঞ্জ এমএফএস  ঢাকা  চট্টগ্রাম আবাহনী চট্টগ্রাম আরামবাগ ক্রীড়া সংঘ ঢাকা মুক্তিযোদ্ধা সংসদ ক্রীড়া চক্র  ঢাকা বিয়ানীবাজার স্পোর্টিং ক্লাব সিলেট ফেনী সকার ক্লাব ফেনী নারায়ণগঞ্জ শুকতারা সংসদ নারায়ণগঞ্জ   চূড়ান্ত স্ট্যান্ডিং ২০০৯/১০ এর চূড়ান্ত স্ট্যান্ডিংপয়েন্টখেলেছেজয়ড্রহার ১.আবাহনী লিমিটেড৬৭২৪২২১১৬৩৮+৫৫ ২.মোহামেডান স্পোর্টিং ক্লাব ৬২২৪১৯৫০৬৩১২+৫১ ৩.শেখ রাসেল ক্রীড়া চক্র৫০২৪১৫৫৪৪৯১৯+৩০ ৪.ফেনী সকার ক্লাব৩০২৪৭৯৮১৬২২-৬ ৫.আরামবাগ ক্রীড়া সংঘ২৭২৪৬৯৯৩০৪৩-১৩ ৬.মুক্তিযোদ্ধা সংসদ ক্রীড়া চক্র ২৭২৪৮৩১৩২৬৪৬-২০ ৭.ব্রাদার্স ইউনিয়ন ২৬২৪৫১১৮২০২৬-৬ ৮.রহমতগঞ্জ এমএফএস ২৬২৪৭৫১২২৮৩৬-৮ ৯.চট্টগ্রাম মোহামেডান ২৬২৪৫১১৮২১৩৩-১২ ১০.ফরাশগঞ্জ স্পোর্টিং ক্লাব২৩২৪৪১১৯২০২৫-৫ ১১.চট্টগ্রাম আবাহনী২১২৪৫৬১৩২৪৪৩-১৯12px ১২.নারায়ণগঞ্জ শুকতারা সংসদ২০২৪৪৮১২১২৩৫-২৩12px ১৩.বিয়ানীবাজার স্পোর্টিং ক্লাব১৭২৪৩৮১৩১৯৪৩-২৪   তথ্যসূত্র   বিষয়শ্রেণী:বাংলাদেশ ফুটবল লিগের মৌসুম বিষয়শ্রেণী:২০১০-এ বাংলাদেশী ফুটবল বিষয়শ্রেণী:২০০৯-এ বাংলাদেশী ফুটবল
thumb|upright|কঠিন বস্তু ইস্পাতকে আঘাতের ফলে সৃষ্ট স্ফুলিঙ্গ বুনসেন বার্নারে দহন শুরু করার জন্য সক্রিয়করণ শক্তি প্রদান করে।  রসায়নে কোন রাসায়নিক বিক্রিয়া শুরু করতে ন্যূনতম পরিমাণ শক্তি পরিবেশ থেকে দেওয়া বাধ্যতামূলক তাকে সক্রিয়ন শক্তি বলে। বাইরে থেকে শক্তি (চাপ, তাপমাত্রা ইত্যাদি) প্রদানের ফলে বিক্রিয়ক অণু সমূহ বা একাংশ পরস্পরের সঙ্গে সংঘর্ষের ফলে সক্রিয়ন শক্তি লাভ করে এবং বিক্রিয়া অগ্রাভিমুখে ত্বরান্বিত হয়। যে সকল অণু এই শক্তি অর্জন করে তাদের সক্রিয়ন অণু বলে। ১৮৮৯ সালে বিজ্ঞানী সভান্টে আরেনিউস সক্রিয়ন শক্তির কথা প্রথম উল্লেখ করেন। সক্রিয়ন শক্তিকে সাধারনত Ea দিয়ে প্রকাশ করা হয় এবং এর পরিমাপের একক কিলোজুল প্রতি মোল বা কিলোক্যালোরি প্রতি মোল।   আরহেনিয়াস সমীকরণ এবং সক্রিয়ন শক্তির পরিমাপ  আরহেনিয়াস সমীকরণ (আরহেনিয়াস সমীকরণ, ইংঃ Arrhenius equation) কোন রাসায়নিক বিক্রিয়ার গতি ধ্রুবকের (ইংঃ reaction rate constant) সাথে ঐ বিক্রিয়ার তাপমাত্রার সম্পর্ক স্থাপন করে। এই সমীকরণ থেকে কোন বিক্রিয়ার প্রয়োজনীয় সক্রিয়ন শক্তির পরিমাপ করা যেতে পারে।  পরম তাপমাত্রা  তে কোন রাসায়নিক বিক্রিয়ার গতি ধ্রুবক  এবং সক্রিয়ন শক্তির পরিমাণ  হলে, আরহেনিয়াস সমীকরণ হবে,     (১)  যেখানে  একটি ধ্রুবক এবং  সার্বজনীন গ্যাস ধ্রুবক।  এখন এই ১ নং সমীকরণের প্রাকৃতিক লঘুগুনক (natural logarithm) নিলে পাওয়া যাবে,      (২)  ২ নং সমীকরনটিকে সাজিয়ে লিখলে,     (৩)  এটি (৩ নং সমীকরণ) একটি সরলরেখা্র সমীকরণ  এর অনুরূপ। যেখানে । তাই কোন রাসায়নিক বিক্রিয়া আরহেনিয়াস  সমীকরণ মেনে চললে আমরা যদি ln(k) vs. (1/T ) গ্রাফ বানাই তাহলে একটি সরলরেখার গ্রাফ পাব। সেই সরলরেখার ঢাল (slope or gradient) থেকে সক্রিয়ন শক্তির পরিমাপ করা যাবে। সক্রিয়ন শক্তির পরিমাণ হবে  গুনিতক ঐ সরলরেখার ঢাল (সমীকরণ ৪)।   অবস্থান্তর অবস্থা  রাসায়নিক বিক্রিয়ায় অংশগ্রহণকারী বিক্রিয়ক অণুগুলি প্রয়োজনীয় সক্রিয়ন শক্তি পেয়ে গেলে তাদের পুরাতন রাসায়নিক বন্ধনগুলি ভেঙ্গে ফেলতে শুরু করে এবং নতুন বন্ধন তৈরী হতে শুরু করে, এই মধ্যান্তরের অবস্থাকে অবস্থান্তর অবস্থা (ইংঃ transition state) বলে। ইহাকে অনেক সময় সক্রিয়নকৃত জটিল অবস্থা () বলে। প্রত্যেক রাসায়নিক বিক্রিয়া অবস্থান্তর অবস্থার মধ্যে দিয়ে প্রবাহিত হয়। অবস্থান্তর অবস্থায় হল কোন রাসায়নিক বিক্রিয়ার অণুগুলির সর্বোচ্চ শক্তির পরিমাণ।   ঋনাত্মক সক্রিয়ন শক্তি  কিছু কিছু ক্ষেত্রে সক্রিয়ন শক্তির পরিমাপ ঋনাত্মক হয়। এসব ক্ষেত্রে পরিবেশ থেকে কোন শক্তি সরবরাহের প্রয়োজন হয় না। দুই বা ততোধিক পদার্থের বিক্রিয়ক অণুগুলিকে একটি বদ্ধ পাত্রের মধ্যে নিয়ে এলে তৎক্ষণাৎ বিক্রিয়া শুরু হয়ে যায়। এই সব বিক্রিয়ায় কোন শক্তির বাধা থাকে না এবং বিক্রিয়ক অণুসকল স্বতস্ফূর্ত ভাবে বিক্রিয়া করে। এই সব বিক্রিয়ার ক্ষেত্রে তাপমাত্রা বাড়ালে বিক্রিয়ার গতি কমতে থাকে।   অনুঘটন ও সক্রিয়ন শক্তি  thumb|343x343px|অনুঘটকের উপস্থিতিতে সক্রিয়ন শক্তির পরিমাণ কমে যায়। মূল পাতাঃ অনুঘটন  যে পদার্থ বিক্রিয়ার অবস্থান্তর অবস্থার পরিবর্তন ঘটিয়ে সক্রিয়ন শক্তির পরিমাপ কমিয়ে বিক্রিয়ার গতি বাড়াতে সাহায্য করে তাদের অনুঘটক বলে। জৈব রসায়্নে একে উৎসেচক বলা হয়ে থাকে। অনুঘটক বিক্রিয়ার পরে অপরিবর্তিত থাকে। অনুঘটক বিক্রিয়া অংশগ্রহণকারী বিক্রিয়ক এবং উৎপন্নজাত পদার্থের শক্তির পরিমানও অপরিবর্তিত রেখে শুধুমাত্র বিক্রিয়ার জন্য প্রয়োজনীয় সক্রিয়ন শক্তির পরিমাণ কমিয়ে দেয়।   তথ্যসূত্র   বিষয়শ্রেণী:রসায়ন বিষয়শ্রেণী:অজৈব রসায়ন বিষয়শ্রেণী:জৈব রসায়ন বিষয়শ্রেণী:ভৌত রসায়ন বিষয়শ্রেণী:রাসায়নিক ধর্ম বিষয়শ্রেণী:রাসায়নিক গতিবিদ্যা বিষয়শ্রেণী:দহন
মার্কিউরি ব্রাউজার হলো অ্যান্ড্রয়েড অপারেটিং সিস্টেমের জন্য একধরনের ফ্রিওয়্যার মোবাইল ব্রাউজার। এটি আইলিজেন্ড সফট উন্নয়ন করেন। মার্কিউরি ব্রাউজার ওয়েবকিট অনুসন্ধান ইঞ্জিনের জন্য ব্যবহৃত হয়ে থাকে। পূর্বে এটি "আইওএস (iOS)"ও ব্যবহার করা যেতো, কিন্তু ২০১৭ সালে অ্যাপ স্টোর আইওএস থেকে মুছে ফেলা হয়। বৈশিষ্ট্যসমূহ  মার্কিউরি ব্রাউজারে ট্যাব ব্রাউজিং ব্যবহার করা যায়, যেটির মাধ্যমে ব্যবহারকারীরা একাধিক ওয়েব পেইজে খোলা ও সুইচ করতে পারেন। ব্যবহারকারীরা এটির সাহায্যে ব্রাউজার সিনক্রোনাইজ করা, অনুসন্ধান ইতিহাস ও ওয়েবসাইট কুকিজ বন্ধ করা, বিজ্ঞাপন ব্লক করা এবং রাত্রিকালীন মোডেও এটি ব্যবহার করতে পারে।  মার্কিউরি ব্রাউজারে অ্যাডোবি ফ্ল্যাশ শুধুমাত্র এটির অ্যান্ড্রয়েড সংস্করণে ব্যবহার করা যায়।  তথ্যসূত্র   বহিঃসংযোগ  বিষয়শ্রেণী:মোবাইল ওয়েব ব্রাউজার বিষয়শ্রেণী:অ্যান্ড্রয়েড ওয়েব ব্রাউজার বিষয়শ্রেণী:ওয়েব ব্রাউজার বিষয়শ্রেণী:ওয়েবকিট ভিত্তিক সফটওয়্যার
বালিয়া ইউনিয়ন বাংলাদেশের ঢাকা জেলার একটি প্রশাসনিক এলাকা।   অবস্থান ও আয়তন  এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।  এর আয়তন ১৫.২১ বর্গ কিঃমিঃ   ভৌগোলিক উপাত্ত  অনেক আগে থেকেই বালিয়া ইউনিয়ন ছিল শিক্ষা দীক্ষার দিক থেকে এগিয়ে। শিক্ষ অনুরাগী ওদুদুর রহমান স্থাপন করে একটি উচ্চ বিদ্যালয়।   শিক্ষা  উচ্চ বিদ্যালয় সূমহ   ওদুদুর রহমান উচ্চ বিদ্যালয়  বাস্তা উচ্চ বিদ্যালয়  প্রত্যাশা আদর্শ উচ্চ বিদ্যালয়   কৃষি  কৃষি প্রধান এই ইউনিয়নে প্রায় সবধরনের ফসল চাষ হয় এর মধ্যে অন্যতম হচ্ছে   ধান  পাট  গম  লেবু   ব্যাংক  কৃষি ব্যাংক  গ্রামীন ব্যাংক   উল্লেখযোগ্য ব্যক্তি  আতাউর রহমান খান  জিয়াউর রহমান খান   আরও দেখুন    তথ্যসূত্র    বহিঃসংযোগ   বিষয়শ্রেণী:ধামরাই উপজেলার ইউনিয়ন
মন্তরসো ভিচেন্তিনো (, ভেনেতীয়: Montorso) ইতালির ভেনেতো অঞ্চলের ভিচেন্সা প্রদেশের একটি কমুনে। এই কমুনের জনসংখ্যা প্রায় ৩,২২৭ জন।ISTAT - Bilancio demografico al 28/02/2007 কিয়াম্পো উপত্যকার কেন্দ্রে, ষাটের দশক থেকে এই এলাকায় অর্থনৈতিক বিবর্তন শুরু হয়।  ইতিহাস   thumb|left|400px|মন্তরসো ভিচেন্তিনো প্যানারোমা।  ত্রয়োদশী শতাব্দীতে এর নাম ছিল  মন্তুরসিউম (ইংরেজিতে : Montursium)এবং চতুর্দশ শতাব্দীতে ছিল মন্তুরসিও (ইংরেজিতে : Montursio) । সম্ভবত রোমান নাম উরসিও বা উরসো থেকে এটি আসে। একাদশ শতাব্দীতে মন্তরসো গঠিত হয়। পাহাড় ফ্রাত্তা-এর পাশের দুর্গে। শহরটি ১২৬৬ সালে পাদোভানদের কাছে হস্তান্তর হয়, যারা দুর্গটি পুনঃগঠন করে। যা ১৩১১ সালে স্কালিয়েরিরা ধ্বংস করে ফেলে। এর পর এটি ভিচেন্সার অংশে চলে যায়।   আকর্ষণীয় স্থান   কিয়েজা দি সান বিয়াজো  কিয়েসেত্তা দি সান মারচেল্লো  তররে মেদিয়েভালে  ভিল্লা দা পরতো বারবারান  ভিল্লা ভিসেন্তিন-সাক্কিয়েরো   তথ্যসূত্র    বহিঃসংযোগ  (গুগল মানচিত্র)  বিষয়শ্রেণী:ভেনেতোর শহর ও নগর
রুস্তম কাসিমঝানভ (; ; জন্ম: ৫ ডিসেম্বর, ১৯৭৯) সাবেক উজবেক সোভিয়েত সমাজতান্ত্রিক প্রজাতন্ত্রের তাশখন্দে জন্মগ্রহণকারী বিখ্যাত উজবেক দাবাড়ু। তিনি দাবায় গ্র্যান্ডমাস্টার খেতাব লাভ করেছেন। ২০০৪ সালের ফিদে বিশ্ব দাবা চ্যাম্পিয়নশীপের শিরোপা জয় করে বৈশ্বিকভাবে পরিচিতি পেয়েছেন।Rustam Kasimdzhanov wins FIDE title from Chessbase News.  তিনি উজবেক জাতিগোষ্ঠীর সদস্য।   প্রারম্ভিক জীবন  ১৯৯৮ সালের এশিয়ান চ্যাম্পিয়নশীপে প্রথম স্থান দখল করেন। এরপর ১৯৯৯ সালের বিশ্ব জুনিয়র দাবা চ্যাম্পিয়নশীপে দ্বিতীয় স্থানে ছিলেন। ২০০১ সালে এসেনে, ২০০২ সালে পাম্পলোনায়, ২০০৩ সালে ভিসিনজেন ওপেনে প্রথম হন। তন্মধ্যে পাম্পলোনায় ভিক্টর বোলোগানের সাথে যৌথভাবে ৩১/২/৬ পয়েন্ট লাভ করেছিলেন। ২০০৫ সালে পুনেতে লিভিউ ডায়েটার নিসিপিনু’র সাথে যৌথভাবে প্রথম হন।   বিশ্ব চ্যাম্পিয়নশীপ  ২০০০ সালের দাবা অলিম্পিয়াডে ৯১/২/১২ পয়েন্ট পেয়ে বোর্ডে ব্রোঞ্জপদক পান। এছাড়াও, ২০০২ সালের ফিদে দাবা বিশ্বকাপের ফাইনালে ভারতীয় দাবাড়ু বিশ্বনাথন আনন্দের কাছে পরাজিত হয়ে রানার-আপ হন। মর্যাদাপূর্ণ উইক আন জি প্রতিযোগিতায় দুইবার অংশ নিলেও কোনবারই তেমন ভালো করেননি।  লিবিয়ার ত্রিপোলিতে ২০০৪ সালের ফিদে বিশ্ব দাবা চ্যাম্পিয়নশীপে আলেজান্দ্রো রামিরেজ, এহসান গায়েম মাগামি, ভাসিলি ইভানচুক, জোল্টান আলমাসি, আলেকজান্ডার গ্রিসচুক ও ভেসেলিন তোপালভের বিপক্ষে জয় পান। এরপর মাইকেল অ্যাডামসের বিপক্ষে জয় পেয়ে শিরোপা লাভ করেন ও গ্যারি কাসপারভের বিপক্ষে বিশ্বের শীর্ষস্থানীয় দাবাড়ু হবার জন্য প্রতিদ্বন্দ্বিতায় অবতীর্ণ হন। ছয় খেলার ফাইনালে উভয়েই দুই খেলায় জয় পান। শিরোপা নির্ধারণের লক্ষ্যে প্রথম খেলায় জয় ও পরের খেলায় ড্র করে নতুন ফিদে চ্যাম্পিয়ন হন।  ফলশ্রুতিতে ২০০৫ সালে আট খেলোয়াড় নিয়ে ফিদে বিশ্ব দাবা চ্যাম্পিয়নশীপে খেলার যোগ্যতা লাভ করেন তিনি। ৬ষ্ঠ-৭ম স্থানের জন্য মাইকেল অ্যাডামসের সাথে টাই করেন তিনি।  ২০০৭ সালের ফিদে বিশ্ব দাবা চ্যাম্পিয়নশীপে খেলেন। প্রথম রাউন্ডে তার প্রতিপক্ষ বরিস গেলফান্ডের সাথে ছয় খেলার সবগুলোই ড্রয়ে পরিণত হয়। তারপর টাই ব্রেকে হেরে প্রতিযোগিতা থেকে বিদায় নেন তিনি।  মে, ২০১৪ সালে তার এলো রেটিং ছিল ২৭০০। এরফলে তিনি বিশ্বের ৪৬তম ও উজবেকিস্তানের এক নম্বর দাবাড়ুতে পরিণত হন। তবে, জানুয়ারি, ২০১৩ সালের তালিকায় তার রেটিং ২৭০৯-এ পদার্পণ করেছিল।  ২০০৫ সালে লিনারেসে প্রথম অংশ নেন ও ৪/১২ পেয়ে যৌথভাবে সর্বনিম্ন স্থান পান। ২০০৬ সালের নক-আউটভিত্তিক করসিকা মাস্টার্স প্রতিযোগিতার শিরোপা লাভ করেন।  ২০১০ সালের এশিয়ান গেমসের দাবায় পুরুষদের এককে স্বর্ণপদক পান।   উল্লেখযোগ্য খেলা   রুস্তম কাসিমঝানভ ব ভিক্টর কর্চনই, জুলিয়ান বরোস্কি-এ ৪র্থ ২০০২, ফ্রেঞ্চ ডিফেন্স, ১-০  মাইকেল অ্যাডামস ব রুস্তম কাসিমঝানভ, ফিদে বিশ্ব চ্যাম্পিয়নশীপ নক-আউট প্রতিযোগিতা ২০০৪, সিসিলিয়ান ডিফেন্স, ০-১  ভেসেলিন তোপালভ ব রুস্তম কাসিমঝানভ, ফিদে বিশ্ব চ্যাম্পিয়নশীপ নক-আউট প্রতিযোগিতা ২০০৪, কুইন্স ইন্ডিয়ান ডিফেন্স, ০-১  রুস্তম কাসিমঝানভ ব বিশ্বনাথন আনন্দ, ফিদে বিশ্ব চ্যাম্পিয়নশীপ নক-আউট প্রতিযোগিতা ২০০৫, সিসিলিয়ান ডিফেন্স, ১-০   তথ্যসূত্র    বহিঃসংযোগ  Rustam Kasimdzhanov chess games at 365Chess.com Rustam Kasimdzhanov  team chess record at OlimpBase  বিষয়শ্রেণী:উজবেক দাবাড়ু বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বিশ্ব দাবা চ্যাম্পিয়ন বিষয়শ্রেণী:দাবার গ্র্যান্ডমাস্টার বিষয়শ্রেণী:দাবা অলিম্পিয়াডে অংশগ্রহণকারী খেলোয়াড় বিষয়শ্রেণী:এশিয়ান গেমসের দাবায় পদক বিজয়ী বিষয়শ্রেণী:২০০৬ এশিয়ান গেমসের দাবাড়ু বিষয়শ্রেণী:২০১০ এশিয়ান গেমসের দাবাড়ু বিষয়শ্রেণী:২০১০ এশিয়ান গেমসের পদক বিজয়ী
কৃষ্ণভাবিনী দাস (১৮৬২ - ১৯১৯) একজন বাঙালি লেখক এবং একজন নারীবাদী ছিলেন।   প্রাথমিক জীবন  কৃষ্ণভাবিনী দাসের জন্ম আনুমানিক ১৮৬২ সাল নাগাদ, ব্রিটিশ ভারতের বেঙ্গল প্রেসিডেন্সির অধীনে মুর্শিদাবাদ জেলায় তাঁর জন্ম হয়েছিল। তাঁর প্রথাগত বিদ্যালয় শিক্ষা হয়নি, তিনি বাড়িতেই শিক্ষা পেয়েছিলেন। নয় বছর বয়সে দেবেন্দ্রনাথ দাসের সঙ্গে তাঁর বিয়ে হয়েছিল। ভারতীয় সিভিল সার্ভিস পরীক্ষা দেওয়ার জন্য তাঁর স্বামী ১৮৭৬ সালে ইংল্যান্ডে চলে যান, কিন্তু তিনি সফল হননি। এরপর তিনি ক্যামব্রিজ বিশ্ববিদ্যালয়ে গণিত পড়তে যান। ১৮৮২ সালে তিনি নিজের স্ত্রীর কাছে কলকাতায় ফিরে আসেন। এর ছয় মাস পর, কৃষ্ণভাবিনীর ১৯ বা ২০ বছর বয়সে তাঁরা একসাথে ইংল্যান্ডে চলে যান। সেখানে তাঁরা আট বছর ছিলেন।   কর্মজীবন  কৃষ্ণভাবিনী দাস ব্রিটিশ সংস্কৃতি এবং মানুষ পছন্দ করতেন এবং এই সংস্কৃতি দ্বারা ব্যাপকভাবে প্রভাবিত হয়েছিলেন। ব্রিটেনে নারীদের দ্বারা উপভোগ করা মর্যাদা দেখে তিনি সত্যিই মুগ্ধ হয়েছিলেন। ১৮৮৫ সালে তিনি ইংল্যান্ডে নিজের অভিজ্ঞতা সম্পর্কে একটি বই প্রকাশ করেন, যার নাম ইংল্যাণ্ড বঙ্গ মহিলা (ইংল্যান্ডের একজন বাঙালি মহিলা)। একজন মহিলা বই লিখলে তার প্রতি সামাজিক দৃষ্টিভঙ্গি কি হবে, সে সম্পর্কে তিনি চিন্তিত ছিলেন। তাই তিনি অজ্ঞাতনামা হিসেবে নিজের লেখা প্রকাশ করেছিলেন, লেখকের নাম ছিল এ বেঙ্গলি লেডি (একজন বাঙালি ভদ্রমহিলা)। বইটিতে তিনি বাঙালি সমাজে নারীদের অবস্থানের সমালোচনা করেছেন এবং ব্রিটিশ সমাজে তাদের অবস্থানের প্রশংসা করেছেন। তিনি ব্রিটিশ নারীদের স্বাধীনতা, তাদের শিক্ষা এবং কর্মসংস্থানের সুযোগ সম্পর্কে লিখেছেন। তিনি ব্রিটেনে নিম্নবর্গের প্রতি আচরণের সমালোচনা করেছিলেন এবং তিনি যা দেখেছিলেন তা হল ব্রিটিশ সমাজের অর্থ ও স্বার্থের প্রতি আবেশ। যদিও হিন্দু মহিলারা মুসলিম মহিলাদের মতো পরদা পালন করতেন না, কিন্তু সেই সময় তাঁরা মূলত অদৃশ্য, নিজের ঘরে বন্দী এবং জনসাধারণের দৃষ্টি থেকে দূরে থাকতেন। তাঁদের সঠিক স্থানটি গার্হস্থ্য ক্ষেত্রের মধ্যে ছিল এবং একজন মধ্যবিত্ত ভারতীয় মহিলার জন্য নিজেকে বহির্বিশ্বের কাছে প্রকাশ করা বা বিতর্কে অংশগ্রহণ করা খুবই অস্বাভাবিক ছিল। ইংল্যান্ডের মাটির বাস্তবতার সাথে মানুষকে শিক্ষিত করার এই স্ব-নিয়ন্ত্রিত প্রচারই কৃষ্ণভাবিনী দাসের আখ্যানটিকে অনন্য করে তোলে। তিনি বাঙালি পাঠকদের কাছে নারীর অধিকার ও নারীবাদের ধারণাও তুলে ধরেন। ১৮৮৯ সালে তিনি কলকাতায় ফিরে আসেন।   কৃষ্ণভাবিনী দাস নারীর অধিকার এবং নারী শিক্ষার প্রয়োজনীয়তা নিয়ে লিখতে থাকেন। তিনি ভারতী, প্রবাসী এবং সাধনা পত্রিকায় লিখতেন। তিনি বিধবাদের জন্য একটি নারী আশ্রয়কেন্দ্র নির্মাণ করেছিলেন।   মৃত্যু  ১৯১৯ সালে কৃষ্ণভাবিনী দাস মারা যান।   তথ্যসূত্র   বিষয়শ্রেণী:ব্রিটিশ ভারতের লেখক বিষয়শ্রেণী:পশ্চিমবঙ্গের লেখিকা বিষয়শ্রেণী:১৯শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় লেখক বিষয়শ্রেণী:১৯শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় প্রাবন্ধিক বিষয়শ্রেণী:ভারতীয় প্রাবন্ধিক বিষয়শ্রেণী:ভারতীয় অ-কল্পকাহিনী লেখিকা বিষয়শ্রেণী:ভারতীয় লেখক বিষয়শ্রেণী:ভারতীয় নারীবাদী লেখক বিষয়শ্রেণী:বাঙালি লেখক বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:২০শ শতাব্দীর বাঙালি বিষয়শ্রেণী:১৯শ শতাব্দীর বাঙালি বিষয়শ্রেণী:বাঙালি হিন্দু বিষয়শ্রেণী:১৯১৯-এ মৃত্যু বিষয়শ্রেণী:১৮৬২-এ জন্ম
এদুয়ার্দো নুনেস ফের্নান্দেস (, ; জন্ম: ২৪ মার্চ ২০০৭; দুদু নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব বেনফিকার হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেলেন।  ২০২১ সালে, দুদু পর্তুগাল অনূর্ধ্ব-১৫ দলের হয়ে পর্তুগালের বয়সভিত্তিক পর্যায়ে অভিষেক করেছেন।  প্রারম্ভিক জীবন এদুয়ার্দো নুনেস ফের্নান্দেস ২০০৭ সালের ২৪শে মার্চ তারিখে পর্তুগালে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল দুদু পর্তুগাল অনূর্ধ্ব-১৫, পর্তুগাল অনূর্ধ্ব-১৬, পর্তুগাল অনূর্ধ্ব-১৭ এবং পর্তুগাল অনূর্ধ্ব-১৮ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০২১ সালের ২৫শে নভেম্বর তারিখে তিনি ফিনল্যান্ড অনূর্ধ্ব-১৫ দলের বিরুদ্ধে ম্যাচে পর্তুগাল অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3701333  তথ্যসূত্র  বহিঃসংযোগ               বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-১৭ আন্তর্জাতিক ফুটবলার
শশাঙ্ক শেখর হলেন ঝাড়খণ্ড মুক্তি মোর্চার একজন ভারতীয় রাজনীতিবিদ। শশাঙ্ককে ২০১৩ সালে ঝাড়খণ্ড মুক্তি মোর্চা ঝাড়খণ্ড বিধানসভার স্পিকার হিসাবেও নির্বাচিত করেছিল।  তিনি ঝাড়খণ্ড রাজ্যের সারথ নির্বাচনী এলাকার প্রতিনিধিত্ব করেন এবং বর্তমানে ঝাড়খণ্ড বিধানসভার সদস্য।   প্রাথমিক জীবন এবং শিক্ষা  শশাঙ্ক শেখর ভোক্তা ঝাড়খণ্ডের দেওঘর চিত্রা জেলার বাসিন্দা। জমিদার পরিবারের সদস্য। পাটনা বিশ্ববিদ্যালয় থেকে রাষ্ট্রবিজ্ঞানে স্নাতক শেষ করে জেপি আন্দোলনে রাজনীতিতে প্রবেশ করেন। তিনি ১৯৮২ সালে কংগ্রেসের সদস্য হন। দীর্ঘ রাজনৈতিক যুদ্ধের পর তিনি ২০০০ সালে বিহার বিধানসভার সদস্য হন।   তথ্যসূত্র   বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ঝাড়খণ্ড মুক্তি মোর্চার রাজনীতিবিদ বিষয়শ্রেণী:ঝাড়খণ্ড বিধানসভার সদস্য ২০০৯-২০১৪ বিষয়শ্রেণী:ঝাড়খণ্ড বিধানসভার স্পিকার বিষয়শ্রেণী:দেওঘর জেলার ব্যক্তি
জামাতিয়া  ত্রিপুরার প্রধান ত্রিপুরী গোষ্ঠীর মধ্যে একটি এবং একমাত্র এই গোষ্ঠীর নিজস্ব প্রথাগত আইন রয়েছে, যাকে জামাতিয়া রায়দা বলা হয়।   আরো দেখুন    ত্রিপুরী জাতিগোষ্ঠী  ককবরক  জামাতিয়া হোদা  ভারতের তফসিলি উপজাতির তালিকা  ত্রিপুরী ক্ষত্রিয়   তথ্যসূত্র   বিষয়শ্রেণী:দক্ষিণ এশীয় জনগোষ্ঠী বিষয়শ্রেণী:উত্তর-পূর্ব ভারতের জাতিগোষ্ঠী বিষয়শ্রেণী:দক্ষিণ ত্রিপুরা জেলা বিষয়শ্রেণী:পশ্চিম ত্রিপুরা জেলা বিষয়শ্রেণী:ত্রিপুরার জাতিগোষ্ঠী বিষয়শ্রেণী:ভারতের তফসিলি জনজাতি
thumb|টরোন্টো (১৯৭৪-২০১৬), ৪৪৪ ফ্রোন্ট স্ট্রেট গ্লোব এবং মেইলের প্রাক্তন বিল্ডিং।  দ্য গ্লোব অ্যান্ড মেইল টরোন্টো ভিত্তিক একটি ক্যানাডিয়ান জাতীয় দৈনিক যা ক্যানাডার ছয়টি শহর থেকে প্রতিদিন প্রকাশিত হয়। এর মালিকানা দ্য উডব্রিজ কোম্পানির।   তথ্যসূত্র    বহিঃসংযোগ    অফিসিয়াল ওয়েবসাইট  Report on Business  Report on Business Magazine  বিষয়শ্রেণী:১৯৩৬-এ প্রতিষ্ঠিত প্রকাশনা বিষয়শ্রেণী:১৯৩৬-এ অন্টারিওতে প্রতিষ্ঠিত বিষয়শ্রেণী:১৯৯৫-এ প্রতিষ্ঠিত ইন্টারনেট সম্পত্তি বিষয়শ্রেণী:কানাডার জাতীয় সংবাদপত্র বিষয়শ্রেণী:টরন্টোর সংবাদপত্র বিষয়শ্রেণী:অন্টারিওর দৈনিক সংবাদপত্র
সত্যদেব নারায়ন আর্য ১৯৩৭ সালে ১ জুলাই বিহারের রাজগীরে জন্মগ্রহণ করেন। তিনি বর্তমানে ত্রিপুরার ১৯তম রাজ্যপাল। ৭ জুলাই ২০২১ এ তিনি ত্রিপুরার রাজ্যপাল হিসাবে নিযুক্ত হন। এর পূর্বে তিনি হরিয়ানার ১৬তম রাজ্যপাল ছিলেন।  স্ত্রীর নাম সরস্বতী দেবী। সত্যদেব নারায়ন আর্য বিহারে ভারতীয় জনতা পার্টির এর একজন সক্রিয় নেতা ছিলেন। তিনি ৮ বার বিহারের মন্ত্রী পরিষদের সদস্য ছিলেন। http://archive.indianexpress.com/news/jd(u)bjp-formula-same-as-nitish-govt-takes-oath/716846/    তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বিহারের রাজ্য মন্ত্রিপরিষদের মন্ত্রী বিষয়শ্রেণী:বিহার বিধানসভার সদস্য ২০১০-২০১৫ বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:হরিয়ানার রাজ্যপাল বিষয়শ্রেণী:ত্রিপুরার রাজ্যপাল বিষয়শ্রেণী:নালন্দা জেলার ব্যক্তি
চীন পুরুষ জাতীয় ফিল্ড হকি দল পুরুষদের আন্তর্জাতিক ফিল্ড হকিতে চীন দেশের প্রতিনিধিত্ব করে।  ইতিহাস দলটি বেইজিংয়ে ২০০৮ গ্রীষ্মকালীন অলিম্পিক-এ অংশগ্রহণ করেছিল। বেশিরভাগ খেলোয়াড় ঐতিহ্যগতভাবে অন্তর্দেশীয় মঙ্গোলিয়া থেকে এসেছেন, যেখানে দাউর লোকেরা প্রায় ১০০০ বছর ধরে ফিল্ড হকির মতো একটি খেলা বেইকু খেলে আসছে। আধুনিক গেমটি ১৯৭০ এর দশকের মাঝামাঝি চীনে শুরু হয়েছিল। দলটি তখন থেকে তার প্রতিভা বিকাশ করেছে এবং কিছু বিদেশী চীনা খেলোয়াড় ৩ বছর বসবাসের পরে দলের হয়ে খেলার যোগ্য হয়ে উঠেছে। এটি টিম সুং-এর মতো খেলোয়াড়দের মধ্যে স্পষ্ট, যারা ৫ বছর আগে ইংল্যান্ড থেকে এসেছিলেন এবং ৩ বছর ধরে ইংলিশ অনূর্ধ্ব-১৬ জাতীয় দলের হয়ে খেলেছিলেন (তিনি জাতীয় দলে স্বাক্ষর করেছিলেন এবং সফল প্রশিক্ষণ সেশন এবং প্রীতি ম্যাচগুলির একটি সিরিজের পর তার অভিষেক হয়েছিল)।  রেকর্ড গ্রীষ্মকালীন অলিম্পিক ২০০৮ – ১১শ  হকি বিশ্বকাপ ২০১৮ – ১০ম  এশিয়ান গেমস ১৮৯২ – ৬ষ্ঠ  ১৯৯০ – ৫ম  ১৯৯৪ – ৮ম  ১৯৯৮ – ৬ষ্ঠ  ২০০২ – ৫ম  ২০০৬ –  ২০১০ – ৫ম  ২০১৪ – ৫ম  ২০২২ – উত্তীর্ণ  এশিয়া কাপ ১৯৮২ –  ১৯৮৫ – ৭ম  ১৯৮৯ – ৫ম  ১৯৯৪ – ৭ম  ১৯৯৯ – ৭ম  ২০০৩ – ৬ষ্ঠ  ২০০৭ – ৫ম  ২০০৯ –  ২০১৭ – ৭ম  এশিয়ান চ্যাম্পিয়ন্স ট্রফি ২০১১ – ৬ষ্ঠ  ২০১২ – ৪র্থ  ২০১৪ – ৪র্থ  ২০১৬ – ৫ম  ২০২৩ – ৬ষ্ঠ  বিশ্ব লিগ ২০১২–১৩ – ২৩শ ২০১৪–১৫ – ২০শ  ২০১৬–১৭ – ১৬শ  এএইচএফ কাপ  ২০২২ – প্রত্যাহার  সুলতান আজলান শাহ কাপ  ২০০৭ – ৭ম   ২০১০ – ৬ষ্ঠ   ২০১৪ – ৪র্থ  তথ্যসূত্র  বহিঃসংযোগ অফিসিয়াল ওয়েবসাইট এফআইএইচ  বিষয়শ্রেণী:চীনের জাতীয় ক্রীড়া দল বিষয়শ্রেণী:চীনে ফিল্ড হকি বিষয়শ্রেণী:এশিয়ান পুরুষ জাতীয় ফিল্ড হকি দল
thumb|right|১৮৫১ সালের ইলাস্ট্রেটেড লন্ডন রিডিং বুকে চিত্রিত জগরনটের গাড়ি  thumb|১৮৭০ সালের দিকে ভারতের বেঙ্গালুরুতে উলসুর মন্দির কমপ্লেক্সে জগরনট গাড়ি। thumb|ওড়িশার জগন্নাথ মন্দিরে উৎসব (২০০৭)|alt= জগরনট  ( বর্তমান ইংরেজি ব্যবহারে এমন একটি প্রকৃত বা রূপক শক্তিকে বোঝায় যা নির্মম, বিধ্বংসী এবং অপ্রতিরোধ্য। এই ইংরেজি শব্দের ব্যবহার উনিশ শতকের মাঝামাঝি সময়ে শুরু হয়। জগরনট শব্দটি আসলে জগন্নাথ-এর একটি প্রাচীন ইংরেজি রূপান্তর, যিনি পূর্ব ও উত্তর-পূর্ব ভারতের হিন্দু ধর্মীয় ঐতিহ্যে এক গুরুত্বপূর্ণ দেবতা। এই অর্থের উৎপত্তি হিন্দু মন্দিরের রথ থেকে, যা সাধারণত বিশাল আকৃতির হয় এবং জগন্নাথ ও অন্যান্য দেবতাদের মন্দিরযাত্রার সময় ব্যবহৃত হয়। এই বিশাল রথ একবার চালু হলে, তার বিশাল ওজনের কারণে তা থামানো, চালনা করা বা নিয়ন্ত্রণ করা মানুষের পক্ষে অত্যন্ত কঠিন হয়ে পড়ে।  মধ্যযুগ থেকে ইউরোপীয়রা পুরীর রথযাত্রা (আক্ষরিক অর্থে 'মন্দির রথ শোভাযাত্রা') সম্পর্কে শুনে মুগ্ধ হয়েছিল। সেই সময়কার বিভিন্ন বিবরণে বলা হয়েছিল যে ভক্তরা ইচ্ছাকৃতভাবে নিজেদের মন্দিরের রথের চাকায় নিক্ষেপ করত। তবে ১৮২৫ সালের মধ্যে বলা হয়েছিল: "আগে যে অতিরিক্ত ধর্মান্ধতা ভক্তদের জগন্নাথের রথের চাকায় আত্মবলিদান করতে প্ররোচিত করত, তা সৌভাগ্যবশত দীর্ঘদিন আগেই বন্ধ হয়েছে।"OED, "Juggernaut":1 তবুও ১৮৬৪ সালে নিউ ইয়র্ক টাইমস-এর একটি প্রতিবেদনে উল্লেখ করা হয়েছিল যে, কিছু ভক্ত কর্তৃপক্ষের নিষেধ সত্ত্বেও ইচ্ছাকৃতভাবে নিজেদের রথের চাকায় ফেলেছিল।  আরো দেখুন  রথ  তথ্যসূত্র  বিষয়শ্রেণী:রথযাত্রা বিষয়শ্রেণী:ভারতের ধর্মীয় উৎসব
কার্লোস এদুয়ার্দো বেন্দিনি গিউস্তি (; জন্ম: ২৭ এপ্রিল ১৯৯৩; এদুয়ার্দো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৪ সালে, এদুয়ার্দো ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।  প্রারম্ভিক জীবন কার্লোস এদুয়ার্দো বেন্দিনি গিউস্তি ১৯৯৩ সালের ২৭শে এপ্রিল তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল এদুয়ার্দো ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।  তথ্যসূত্র  বহিঃসংযোগ            বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:জাপানে প্রবাসী ফুটবলার বিষয়শ্রেণী:অস্ট্রিয়ায় প্রবাসী ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:সাগান তোসুর খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:সাও পাওলোর ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:কাওয়াসাকি ফ্রোন্তালের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়। 	  ফলাফল ছিল: অপসারণ, অবিশ্বকোষীয় তালিকা, আরবী বা বাংলা উইকিঅভিধানে শব্দগুলি যোগ করা যেতে পারে। -- বোধিসত্ত্ব (আলাপ) ১৮:২৬, ১৭ মার্চ ২০১৫ (ইউটিসি) কুরআনের মৌলিক শব্দাবলী ৪০১-৫০০   – (অপসারণের প্রস্তাবনা দেখুনলগ দেখুন) () অবিশ্বকোষীয় তালিকা, উইকি অভিধানে স্থানান্তর করা যেতে পারে। Ibrahim Husain Meraj (আলাপ) ১৪:০৭, ১৭ মার্চ ২০১৫ (ইউটিসি)
আলবার্তো পালাচি (জন্ম ১৯৪৯/১৯৫০) একজন স্পেনীয় ধনকুবের ব্যবসায়ী এবং বিবাহের পোশাক কোম্পানি প্রোনোভিয়াসের প্রাক্তন মালিক।   কর্মজীবন  ১৯৬৪ সালে, পালাচি তার পিতামাতার কাছ থেকে একটি দোকান উত্তরাধিকারসূত্রে পেয়েছিলেন। তিনি বিশ্বের বৃহত্তম বিবাহের পোশাক সংস্থাগুলির মধ্যে একটি প্রোনোভিয়াসের ব্যবসা বাড়িয়ে তোলেন।  ২০১৭ সালের অক্টোবরে, পালাচি তার পিতার দ্বারা ১৯২২ সালে প্রতিষ্ঠিত বিবাহের পোশাক কোম্পানি প্রোনোভিয়াসের ৯০%, ব্রিটিশ প্রাইভেট ইক্যুইটি ফার্ম বিসি পার্টনার্সের কাছে আনুমানিক US$৫৫০-৬৫৫ মিলিয়নে বিক্রি করে।   ২০১৮ সালের মার্চ পর্যন্ত, ফোর্বস তার মোট সম্পদের পরিমাণ US$১.১ বিলিয়ন অনুমান করেছে।    ব্যক্তিগত জীবন  তিনি সুজানা গ্যালার্ডোকে বিয়ে করেছিলেন, যিনি এখন ম্যানুয়েল ভালসের সাথে বিবাহিত।  ফোর্বসের মতে তিনি তিন সন্তান নিয়ে "বিচ্ছিন্ন" এবং স্পেনের মাদ্রিদে থাকেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:স্পেনীয় শতকোটিপতি বিষয়শ্রেণী:জীবিত ব্যক্তি বিষয়শ্রেণী:মাদ্রিদের ব্যবসায়ী
এল সালভাদোর অলিম্পিক কমিটি (; এছাড়াও সংক্ষেপে আইওসি কোড ইএসএ দ্বারা পরিচিত) হলো এল সালভাদোরের জাতীয় অলিম্পিক কমিটি। এই সংস্থাটির ১৯২৫ সালে প্রতিষ্ঠিত হয়েছে; প্রতিষ্ঠার ১৩ বছর পর ১৯৩৮ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর এল সালভাদোরের সান সালভাদোরে অবস্থিত।  বর্তমানে এল সালভাদোর অলিম্পিক কমিটির সভাপতির দায়িত্ব পালন করছেন হোসে আরমান্দো ব্রুনি ওচোয়া, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন রোবের্তো এদুয়ার্দো কালদেরোন বারাহোনা।   ইতিহাস  ১৯২৫ সালে এল সালভাদোরের বহু-ক্রীড়ার সর্বোচ্চ সংস্থা হিসেবে এল সালভাদোর অলিম্পিক কমিটি প্রতিষ্ঠিত হয়েছে।  প্রতিষ্ঠার প্রায় সাত বছর পর এল সালভাদোর ১৯৩২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।   আরও দেখুন   অলিম্পিকে এল সালভাদোর   তথ্যসূত্র    বহিঃসংযোগ      এএনওসিতে এল সালভাদোর অলিম্পিক কমিটি   অলিম্পিডিয়ায় এল সালভাদোর অলিম্পিক কমিটি   অলিম্পিক.কমে এল সালভাদোর অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে এল সালভাদোর বিষয়শ্রেণী:এল সালভাদোরের ক্রীড়া পরিচালনা পরিষদ বিষয়শ্রেণী:১৯২৫-এ এল সালভাদোরে প্রতিষ্ঠিত বিষয়শ্রেণী:১৯২৫-এ প্রতিষ্ঠিত ক্রীড়া সংস্থা